KATMATA PALGEGA
Tere tulemast taaskord meie seltsi järgneva pooletunnise ajaks!
Tahan kohe alguses tänada Sind, Püha Vaim, et Sina kirgastad meile
Jeesust ja Isa, Kõigeväelist Jumalat.
Tahame anda selle saate juhtimise üle Jumala Vaimule.
Aitäh, et Sina võiad Ida, Sanni, mind ja kõik, kes on meiega koos.
Saame jälle kuulda noori rääkimas oma mõtetest,
mis Jumal on rääkinud noorte inimeste südametele.
Sanni tuleb meile tunnistama, aga enne seda Ida laulab
enda kirjutatud laulu.
See laul kuulutab Piibli sõnadega: "Ära ütle, et sa oled liiga noor."
Võime panna sinna ka mõne teise sõna, näiteks: "Ära ütle, et sa ei julge."
"Ära ütle, et sa oled liiga paks."
Laseme Jumala Vaimul tegutseda.
Kuulame seda laulu ja siis kuulame Sanni kui noore inimese vaatenurgast
tänast päeva ja hetke.
Alustame, ole hea, Ida.
Enne kui ükski inimene teadis sinu kohta,
Ma teadsin juba kõike.
Enne kui keegi sind nägi, nägin sinust juba kõike.
Kutsusin sind nimepidi, tegin sind enda omaks.
Andsin sulle kutsumise ja pühitsesin sind.
Juba noorena tundsid Mind, täna tahan sind veel õpetada.
Ära lase oma janul kustuda, Ma kohe valan sulle juurde.
Enne kui mõtled uue suuna peale, Ma näitan selle sulle ette.
Enne kui mõtled õige otsuse peale, ütlen sulle selle ette.
Annan sulle kõik tarkuse ja teadmise.
Kui usaldad Mind, olen koos sinuga.
Juba noorena tundsid Mind, täna tahan sind veel õpetada.
Ära lase oma janul kustuda, Ma kohe valan sulle juurde.
Ära ütle, et sa oled noor! Mina ja sina koos oleme meeskond.
Miski ei saa meid võita, miski ei hirmuta meid.
Mina annan sõnad ja sina räägid.
Ära ütle, et sa oled noor! Mina ja sina koos oleme meeskond.
Miski ei saa meid võita, miski ei hirmuta meid.
Mina annan sõnad ja sina räägid.
Juba noorena tundsid Mind, täna tahan sind veel õpetada.
Ära lase oma janul kustuda, Ma kohe valan sulle juurde.
Juba noorena tundsid Mind, täna tahan sind veel õpetada.
Ära lase oma janul kustuda, Ma kohe valan sulle juurde.
Ära ütle, et sa oled noor! Mina ja sina koos oleme meeskond.
Miski ei saa meid võita, miski ei hirmuta meid.
Mina annan sõnad ja sina räägid.
Ära ütle, et sa oled noor! Mina ja sina koos oleme meeskond.
Miski ei saa meid võita, miski ei hirmuta meid.
Mina annan sõnad ja sina räägid.
Tsau, mina olen Sanni ja tahan teile rääkida,
kuidas Jumal hoolib igast noorest.
Küsisin Jumalalt: Mis on see asi, mida Sina tahad täna rääkida?
Jumal vastas: Olen kutsunud iga noore. Olen hoolinud igast noorest siin maal
ja tahan, et nad janunevad mu järgi rohkem kui kunagi varem.
Olen märganud, et noored lähevad kas ühes või teises suunas,
aga nad annavad endast 100%.
Jumal tahab, et noored läheksid Tema suunas ja Tema teed pidi 100%.
Jumal näeb noortes nii palju potensiaali.
Me oleme väärtuslikud.
Jumal tahab, et noored võiksid teha neid tegusid,
mida algkogudus tegi.
Tahan öelda, et kui sinu sees on Püha Vaim,
su sees on sama Vaim, mis äratas Kristuse surnuist.
Mis see tähendab?
Sa oled meeletult väärtuslik, sa oled kuninglik.
Paljud mõtlevad, et see värk on täiskasvanutele mõeldud.
"Kui ma saan vanemaks, siis hakkan neid asju tegema!"
Ei, see peaks hakkama kohe nüüd.
Nüüd on päriselt võimalus särada Jumala kirkust.
Piibel räägib, et haiged said terveks, kui Peetruse vari puudutas neid.
Tahan äratada teid üles: Miks mitte meie selles ajas?
Olen uurinud oma Piiblit ja leidnud, et ka Piibli ajal Jumal kutsus noori.
Seal on Samuel, Jeremija, Timoteos.
Me just laulsime nagu Jeremijale öeldi: Ära ütle, et sa oled noor.
Talle öeldi veel: "Jumal valmistas sind enne kui sa sündisid,
tundis sind kui sa olid oma ema kõhus."
Timoteosele öeldi: "Ärgu keegi vaadaku su noore ea peale."
Ta pidi olema eeskujuks oma eluga ja eluviisiga.
Ela nii, et inimesed näevad, kes sa oled.
Sa võid olla tunnistus, mis paneb inimesed imestama.
Sa kõnnid linna peal ja inimesed imestavad, miks sa särad.
Siis sa võid neile öelda, et su sees on Jumala vägi,
sa tead, kes sa oled.
Tunnen, et Jumal ütleb: "Tea, kes sa oled."
Tea, et sa oled Jumala laps. Ta armastab sind armastusega,
mis on üle sellest kõigest.
Sellist armastust see maailm ei saa anda.
Sellist kutsumist see maailm ei saa anda.
Sina, noor, või kes iganes seda saadet vaatab,
tea, et on elav Jumal, kes armastab sind meeletult.
Ta on kutsunud sind.
Paar nädalat tagasi nägin nägemust. Ma nägin taevast ja erinevaid uksi.
Iga ukse peal oli inimese nimi. Nimi oli kirjutatud kuldsete tähtedega.
Tegin ühe toa ukse lahti ja nägin enda ees riiulit,
kus oli palju kingipakke.
Tundsin oma südames, kuidas Isa ütles:
"Need kingipakid sümboliseerivad seda, et ma tahan anda oma lastele
aardeid taevast. Tahan anda rohkem, kui neil praegu on."
Need võivad olla armuannid, füüsilised tervenemised,
ükskõik mida. Jumal tahab anda nii palju sellele põlvkonnale.
Jumal on tõstmas põlvkonda, kes armastab Jumalat kõigega.
Me võime öelda, noored, et oleme sündinud selle aja jaoks.
Oleme sündinud selle ajastu jaoks et me võiksime näidata,
et Jumal on reaalne. On meie aeg särada.
Isa, tahan tänada, et Sa oled elav Jumal.
Palvetan, et igas elutoas ja iga arvutiekraani taga
Sina võiksid tulla ja puudutada iga südant.
Palun, et noored võiksid näha, kes Sa päriselt oled.
Sa tahad päriselt valada oma Vaimust sellele maale.
Et tõuseks see põlvkond, kes armastab Sind täiega.
Nende põlvkondade keskel toimuvad imed ja tunnustähed,
kes armastavad sind täiega.
Isa, tahan tänada, et Sa oled elav.
Oled tervendaja ja kõik au kuulub ainult Sulle, Isa.
Tahan tänada, et me pole midagi ilma Sinuta, Jeesus.
Aitäh, et Sa surid igaühe eest.
Aitäh, et Sa oled nii võimas ja armastad igaüht.
Au Sulle, Isa. Aamen.
Isa, anna meile seesama valgus ja tuli, mis olid Sannil.
Anna meile samasugune julgus, mis on nende noorte sees.
Isa, tänan selle eest, et noored on saanud süüdatud Sinu tulega,
et viia edasi Sinu riiki.
Millise väe Sa oled igaühe sisse peitnud!
Millised aarded Sa oled pannud igaühe sisse!
Minu jaoks, kui öeldakse, et uus põlvkond tõuseb,
see ei tähenda ainult noori, vaid kõiki neid,
kes elavad selles hetkes, kus Jumal teeb asju.
Loen ennast selle uue põlvkonna sisse,
sest ma tahan olla selle sees, mida Jeesus teeb praegu.
Au Sulle, Jumal.
Eelmises saates rääkisime, kui tähtis on teada,
kes me oleme. Me oleme Jumala lapsed. Meid on pandud elama Jeesuses.
Meid on kutsutud tegema häid tegusid, viima Jumala tundmise lõhna edasi,
elama Jumala võidukäigus ja koos Temaga.
Tema on meis, meie oleme Jeesuses. Meie elud on peidetud Jumalas.
Isa küsib, mis võib meid eraldada Tema armastusest.
Ta ei hülga ega jäta maha. Miski ei saa meid eraldada
Tema armastusest, ligiolust ja võimalustest.
Kuigi meie olukorrad võivad olla rasked ja me oleme ahastuses,
see hetk on armu hetk.
See hetk on Jeesuse vere armu hetk. Me võime hüüda: "Abba! Isa!"
Öelda: "Tule, Isa!"
Paar nädalat tagasi koguduse koosolekul keset ülistust kogesin nägemust.
Nägin suurt kuldset võtit enda ees. See oli vanaaegne,
tohutult suur, kuldne võti.
Samaaegselt kogesin, et olin puuri sees.
Kogesin, et esindan suurt osa Jeesuse järgijatest.
Olime kõik puuri sees.
Küsisin Jumala käest, mis see on.
Esimene seletus, mille mõtlesin oma mõistusega välja, oli,
et võti on selleks, et ma saaksin sealt välja.
Aga Püha Vaim ütles: "Ei. Sa saad haarata kinni võtmest.
Võti on tulevik, ettevalmistatud teed sinu elus."
Ma läksin ja võtsin võtme kätte, puuri ei olnud enam.
Tundsin, kuidas ma haarasin kinni Jumala võidukäigust ja Jeesusest
ning teadsin, et ma ei pea isegi neid uksi avama,
vaid uksed mu ees avanevad, kui ma lähenen neile.
Võti oli lihtsalt mu rahustamiseks. Kui ma võtsin kinni võtmest,
teed olid juba avatud.
Puuri kohta Püha Vaim ütles, et see on lihtsalt vale.
Puuri ei ole. See on hingevaenlase vale, et meie mõtted ei oleks
Jumala mõtted, vaid oleksid negatiivsed.
Vana inimese mõtted, kes on surnud risti peal.
"Ma ei saa hakkama, on need takistused,
ma ei suuda, nii ei saa olla..."
Jumal ütleb: "See pole tõde."
See puur, mida koged enda ümber, on lihtsalt üks vale.
Puure ei ole.
Jumal ütleb Jesaja 61. peatükis, et me võime kuulutada
vangidele vabadust.
Aga Jumal tahab olla ka meie vabastaja.
Isa armastab olla sinu ja minu vabastaja,
vabastada aina suuremasse vabadusse Jeesuses Kristuses.
Ta ütleb praegu: "See puur on vale."
Võid öelda, et see tundub päris tõeline olevat.
See on kindlasti tõeline sinu elus.
Aga see pole tõde. Mis on tõde?
Tõde võrdub Jeesusega, Jumala Sõnaga.
See on tõde.
Meil on tõelisi tundeid ja olukordi,
aga Isa tahab tõsta meid kogu tõe sisse ja
see tõde on Jeesus.
Aitäh, Isa, Jeesuse nimel, et mis iganes hoiab meid kinni
või surub meid alla, need pole Sinu mõtted meie kohta.
Kui me usume seda valetajat, ta saab tugevamaks.
Aga me ei usu valetajat, Isa, vaid usume Sind,
Kõigeväelist Jumalat.
Usume seda, mida Sa oma Sõnas räägid, me oleme Jumala lapsed.
Olen kalli verega ostetud, lunastatud, välja valitud,
istutatud kandma head vilja, kuulutama Jumala suuri tegusid.
Oleme püha preesterkond, kuninglik, Jumala oma rahvas.
Saan ülistades kuulutada Jumala suuri tegusid.
Ära ütle, et sa oled noor või et sa oled vana.
Ära ütle, et oled see või teine. Jeesus meie sees,
auhiilguse lootus, särab Jumala lapse sära.
Piiblis on selline kirjakoht, mis ütleb, et kogu loodu
igatseb Jumala laste esile tulemist.
Milliste laste? Nende laste, kes teavad, kes nad on.
Kes kannavad Jeesust ja Tema ligiolu enda sees.
Meist igaüks on kutsutud sellesse. Oleme palju kuulnud ja
lugenud prohveteeringuid. Ka sellele maale on Jumal
prohveteerinud suuri asju.
Aga üks asi, mis on kindlalt tulemas, on näotu ärkamine.
Näotu Jumala ilmnemine.
Mida ma mõtlen sellega? See on Jumala laste ilmumine.
Mitte nii väga mõne suure kõneleja või evangelisti tulek.
Muidugi ka nad on tähtsad ja au kõige selle eest,
mida iga Jumala poolt valitud isik teeb.
Au Jumalale. Aga Jumal on kutsunud kõik.
Kogu loodu igatseb Jumala laste esile tulemist.
See tähendab sind ja mind, igaüht siin ja seal.
Jumal kutsub sind järgima Teda, järgima Jeesust.
Ta kutsub uuesti sündima Tema riiki, jätma vana ja riietuma uue looduga,
õppima kuulma uue loodu häält.
Kutsub elama selles reaalsuses. Me pole siit kuigi elame siin.
Meid on istutatud taevastesse, kuulutama Jumala suuri tegusid,
elama seda aega tõeks siin maa peal nõnda nagu on taevas.
Mõtle, sind on istutatud taevasse ja öeldakse: "Nõnda nagu taevas."
See tähendab, et su elus siin juhtuvad asjad nõnda nagu seal,
kus sa päriselt oled, taevas.
Sellesse Jumal kutsub meid, mõistma vähehaaval.
Olen viimase aasta jooksul hakanud mõistma,
mis on see meelemuutus, millesse Jumal on kutsunud mind
ja kõiki meid. Roomlastele 12 räägib sellest,
et me ei toetuks oma mõistuse peale vaid saaksime meelemuutuse läbi
aina rohkem Kristuse sarnasteks.
Ma pean mõistma, kes ma olen. Suured meelemuutused toimuvad,
kui mõistan, kes ma olen.
Võiksin öelda isegi, et haigete tervendamine ja surnute
ellu äratamine on väiksed asjad peale seda,
kui me teame, kes me oleme ja Kristus meie sees on vormi saanud.
Negatiivne mõtlemine, mis on hingevaenlasest pärit,
peab minema meist ära ja me võtame asemele Jumala mõttelaadi.
Ma ei ütle, et valedest asjadest ei räägita.
Räägitakse küll, aga neid nähakse alati Jumala valguses.
Mitte negatiivses valguses. Vana näide on see:
kas sa näed klaasi poolenisti täis või tühjana?
Hingevaenlane näeb alati klaasi poolenisti tühjana.
Aga Jumal vaatab ja näeb, et seal on pool juba olemas.
Jumal tahab, et kõik meie mõtted oleksid kuulekad Temale.
Mis see tähendab? Et ma hakkan mõistma, kuidas Jumal mõtleb.
Jumal näeb igas väljakutses võimalust.
Ta näeb igas olukorras sinu võimalust.
Ta tahab tulla igasse hetke.
Ta tahab olla koos sinuga igas olukorras.
Au Sulle, Isa.
Puurid on vale. Võti on tõde.
Võti on lootus ja tulevik, Jeesus.
Me võime astuda puuridest välja ja öelda:
"Jumal, Sinu väega. Sinu ettevalmistatud teedel tahan käia."
Aitäh, Isa. Aitäh Su ligiolu eest, ülestõusmise väe eest, Isa,
igaühe eludes. Aitäh armastuse, hoolitsuse, elu eest.
Aitäh, et võime astuda sellesse, kuhu oled meid kutsunud,
olema Sinu lapsed ja Jeesuse kaaspärijad.
Oleme lapsed, kellel on õigus Jumala pärandile
ja võimalus elada seda tõeks selles ajas.
Aitäh, Isa, et nii lootusetut olukorda ei ole, kus Sina ei tegutseks.
See päev saab olema uue algus.
Täna sa võid öelda: "Isa, tule, aita mind välja siit, kus ma olen,
Jumala laste vabadusse, mida kogu loodu ootab."
Kogu loodu ootab sinu esile tulemist selles ajas ja hetkes.
Saagu terveks su selg, just praegu.
Sul on raske kõndida, seista, istuda.
Saagu see terveks praegu, saad astuda välja valust,
Jeesuse nimel.
Kui me kuulutame julgelt ülestõusnud Jeesus Kristust,
kuulutamisele järgnevad imed ja tunnustähed.
Jumala lastena võime kuulutada.
Saame kuulutada Jumala suuri tegusid.
Au Sulle, Isa.
Sina oled meie Vabastaja.
Tõde teeb meid vabaks. Tõde ehk Jeesus teeb meid vabaks.
Isa, tänan selle eest, et Jumala lapsed tõusevad,
olgu nad noored või vanad, mehed või naised.
Au Sulle, Jumal, selle eest, mis Sa oled tegemas.
Isa, võtame vastu Su armu. Sinu headus tõmbab meid meeleparandusele.
See tõmbab meid Sinu lähedale.
Sul pole ühtki negatiivset mõtet meie vastu, Su tahe on hea.
Aitäh, Isa.
Anname kogu au Sulle, Jumal. Ida, ülistame veel.
Et kõik näeksid, kui suur Sa oled.
Et kõik näeksid seda, et kõik näeksid seda,
kui suur Sa oled
Räägi sellele maale, räägi sellele rahvale,
sest üks sõna muudab kõik.
Räägi sellele maale, räägi sellele rahvale,
sest üks sõna muudab kõik.
Et kõik näeksid seda, et kõik näeksid seda,
kui suur Sa oled
Tõlge: Sanna Pitko